Here is a page extracted from Wikipedia that may contain CSS, HTML, and a lot of unformatted text.

Title: Ispanėjė
Content: Ispanėjė (, pėlns pavadėnėms Ispanėjės Karalīstė () īr valstībė Euruopas pėitvakariūs, Pirienu posēsalie. Tor robežio so Portugalėjė vakarūs, Prancūzėjė ėr Andora šiaurie, so Gibraltaro pėitūs.

Istuorėjė 
Dabartėnės šalėis ėštakas - 1492 m., kumet Ispanėjė palėka sovėinīta. Ale šalėis terituorėjuo žmuoniū gīvena senē. Seniausė posesalė gīventuojē bova iberā, anū vardo pavadėnts pats posesalis. IX o. pr. Kr. pradžiuo ėš nūdėinas Prancūzėjės i Pirienu posesali persėkielė basku gentīs.

Puolitėnė sėstema 

Ispanėjė - kuonstėtocėnė muonarkėjė, valdė šalie dalėnas karalios, dvėjū rūmu Parlamėnts ė Naciuonalėnis sosėrinkėms. Šalėis vīkduomuojė valdė sodara Mėnėstru Tarība, katron vald Viriausībės prezidėnts (tapatėnams Ministrou pėrmėninkou), katruo kandėdatūra pasiūlios Karaliou ėšrenk Naciuonalinis sosėrėnkėms.

Admėnėstracėnis soskīrstīms 

Ispanėjė soskīrstīta i 50 pruovincėju, katras sodalintas i 17 autonuomėniu kuolektīvu ė 2 autonuomėnius miestus.
   
Savėvaldūs kuolektīvā (comunidades autónomas):
 Andalūzėjė (Andalucía)
 Araguons (Aragón)
 Astūrėjė (Principáu d'Asturies astūrėškā, Principado de Asturias ispanėškā)
 Balearu salas (katal. Illes Balears, isp. Islas Baleares)
 Baskėjė (Euskadi baskėškā, País Vasco ispanėškā)
 Estremadūra (Extremadura)
 Galėsėjė (Galicia)
 Kanaru salas (Islas Canarias)
 Kantabrėjė (Cantabria)
 Kastėlėjė ė La Manča (Castilla-La Mancha)
 Kastėlėjė ė Leuons (Castilla y León)
 Kataluonėjė (Catalunya kataluonėtškā, Catalonha oksėtanėškā, Cataluña ispanėškā)
 Madrids
 Mursėjė (Murcia)
 Navara (Nafarroa baskėškā, Navarra ispanėškā)
 La Rijuocha (La Rioja)
 Valensėjė (Comunitat Valenciana kataluonėškā,Comunidad Valenciana ispanėškā)

Be tuo, īr do autonuomėnio miesto:
 Melėlėjė
 Seuta

Gomta 

Ispanėjė ožjem šešis septintadalius Iberėjės posēsalė. Pakrontės ėlgoms - 4964 km. Aukštiausis poškis: Teidės kalns Kanaru salūs (3718 m), vuo žemīnė - Mulasėns (3478 m). Ėlgiausės opės - Tachos (Ispanėjuo 727 km, bendros ėlgoms 1007 km) ėr Ebros (928 km).

Žmuonis 

Tonkiausē Ispanėjuo rokounamas ispanėškā. Be anuos vairiūs šalėis kraštūs rokounamas ė kėtuom kalbuom, platiausē vartuojamas kataluonu, basku ė galėsu kalbas. Daugoms ispanu īr katalėkā (2020 m. doumenim, 61%).

 Dėdliausė miestā (2003):
 Madrids 3 092 759
 Barseluona 1 582 738
 Valensėjė 780 653
 Sevėlėjė 709 975
 Saragosa 626 081
 Malaga 547 105
 Mursėjė 391 146
 Las Palmos (Las Palmas de Gran Canaria) 377 600
 Palma (Palma de Mallorca) 367 277
 Bilbao 353 567
 Valjaduolėds 321 143
 Korduoba 318 628
 Alėkantė 305 911

Akuonuomėka 
Šalėis akuonuomėka poikē ėšsėvīstiosė. Ispanėjė īr šešta palē dėdoma ES akuonuomėka ė pėnkioulėkta svieta akuonuomėka.

Šaltenē

Nūruodas 

 espana.vhost.lt Ispanėjės lietoviu svetainė
 biblioteka.lt aplė Ispanėjė
 supertravel.net aplė Ispanėjė
 uorū prognuozė

Ispanėjė